CELEX: 22008D0012
Language: mt
Date: 2008-02-01 00:00:00
Title: Deċiżjoni tal-Kumitat Konġunt taż-ŻEE Nru 12/2008 ta' l- 1 ta' Frar 2008 li temenda l-Anness XIII (It-trasport) tal-Ftehim taż-ŻEE

12.6.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 154/25
               
            DEĊIŻJONI TAL-KUMITAT KONĠUNT TAŻ-ŻEE
      Nru 12/2008
      ta' l-1 ta' Frar 2008
      li temenda l-Anness XIII (It-trasport) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 167/2007 tas-7 ta' Diċembru 2007 (1).
               
            
                  (2)
               
               
                  Ir-Regolament (KE) Nru 2320/2002 tal-Parlament Ewropew u tal-Kunsill tas-16 ta' Diċembru 2002 li jistabbilixxi regoli komuni fil-qasam tas-sigurtà ta' l-avjazzjoni ċivili (2) ġie inkorporat fil-Ftehim bid-Deċiżjoni tal-Kumitat Konġunt taż-ŻEE Nru 61/2004 tas-26 ta' April 2004 (3) b'adattamenti speċifiċi għal kull pajjiż.
               
            
                  (3)
               
               
                  Ir-Regolament tal-Kummissjoni (KE) Nru 915/2007 tat-31 ta' Lulju 2007 li jemenda r-Regolament (KE) Nru 622/2003 li jistabbilixxi miżuri għall-implimentazzjoni ta' standards bażiċi komuni dwar is-sigurtà fl-avjazzjoni (4) għandu jiġi inkorporat fil-Ftehim,
               
            IDDEĊIDA KIF ĠEJ:
      Artikolu 1
      Dan li ġej għandu jiġi miżjud mal-punt 66i (ir-Regolament tal-Kummissjoni (KE) Nru 622/2003) fl-Anness XIII għall-Ftehim:
      
         
                     “—
                  
                  
                     
                        32007 R 0915: Ir-Regolament tal-Kummissjoni (KE) Nru 915/2007 tat-31 ta' Lulju 2007 (ĠU L 200, 1.8.2007, p. 3).
                  
               Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattazzjoni li ġejja:
         Sakemm tiġi adottata deċiżjoni formali li temenda id-Dokument Mehmuż Nru 3 għall-Anness ta' Regolament (KE) Nru 622/2003 mill-Kumitat Konġunt taż-ŻEE skond il-proċeduri stipulati fil-Ftehim, l-Istati ta' l-EFTA għandhom, fl-istess ħin ma' l-Istati Membri tal-KE, jieħdu miżuri li jikkorispondu għal dawk meħudin ma' dawn ta' l-aħħar fuq il-bażi ta' tad-Dokument Mehmuż Nru 3 kif aġġornat. Fil-każ li dawn il-miżuri jqajmu tħassib serju għal Stat ta' l-EFTA jew aktar, l-Istat(i) ta' l-EFTA kkonċernat(i) għandhom immedjatament jirreferu l-kwistjoni lill-Kumitat Konġunt taż-ŻEE.”
      
      Artikolu 2
      It-testi tar-Regolament (KE) Nru 915/2007 fil-lingwa Iżlandiża u dik Norveġiża, li se jiġu pubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-2 ta' Frar 2008, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 1 ta' Frar 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 124, 8.5.2008, p. 34.
      
         (2)  ĠU L 355, 30.12.2002, p. 1.
      
         (3)  ĠU L 277, 26.8.2004, p. 175.
      
         (4)  ĠU L 200, 1.8.2007, p. 3.
      
         (*)  L-ebda rekwiżiti kostituzzjonali m'huma indikati.